et fi en da da en en da da en it et da en de de da da en en da da en it et da en de de da da da da en da en da en en da da da da da da da da en da en en sv da da da da da en da da en en da da da en da en da en da en sv da en da da da en da da en en da da da da gl en en en sv da en da da da en da da en en da da da gl en en sv da en en da da en da da en en da da da da da en da en da da da da da en da en da da da da en da da sv da en nn da da gl da en en en sv da en da da da en da en da en en da da nb da da da da da da da da da da id en en en sv da en da da da en da da en en da da da da da da da da da da en da en en sv da en da da da en en da en en da da da da da da en en sv da en da da en da da en en da da da da id en sv da da nl da da en da en da en en da da da da da da da da da da da en sv da da da da da da en en
Tankerne om at anlægge en 500 hektar stor solcellepark i området Andst og Vamdrup kan nu gå et skridt videre.
Virksomheden Better Energy inviterede i aften til et informationsmøde i forsamlingshuset i Andst, og eventuelle kritikere var ret tavse.
(tryk på annoncen og se mere)
Firmaet arbejder på planerne på solcelleparken, hvoraf de ca. 350 hektar ligger her i kommunen, mens resten ligger i Kolding Kommune.
Better Energy tilbyder at købe jorden til en favorabel pris, og det falder tilsyneladende i god jord hos de fleste.
En stor del af jorden ligger nær området, hvor der måske kommer en motorvej om en halv snes år, så med et salg kan folk komme ud af uvisheden og komme videre.
Der er dog intet afgjort endnu.
Better Energy har været i kontakt med mange af de potentielle sælgere, og der skal nu skabes yderligere kontakt, og der kan komme nye ideer om at flytte grænsen for solcelleparken, så området bliver større eller mindre.
- Hvis projektet bliver til noget, vil det tidligst stå klart i 2025, lød det fra udviklingsdirektør Anders Nielsen.
Foreløbig er intet på plads, og der er ikke indsendt tegninger til kommunen.
(tryk på annoncen og se mere)
Fredag morgen blev sidste del af tre-trins-raketten i Vejen fyret af.
Raketten, der sikrer området yderligere butikker.
På Industrivej Vest 2, hvor Læborg Autohandel i en årrække holdt til, er der etableret nye butikker.
Kvickly står for etableringen af to vaskehaller og et tankanlæg og var først på aftrækkeren.
Derefter fyrede Skousen sin del af, og i dag har Harald Nyborg så åbnet endnu en butik, og mange mennesker stod i kø ved åbningen trods det fugtige vejr.
Kvickly og OK var først med vaskehaller og tankanlæg.
Der var kø foran butikken, da Skousen åbnede for en uge siden.
Paraplyerne måtte i brug, da kunderne her til morgen ventede på åbningen hos Harald Nyborg.
Klokken præcis 8.00 klippede butikschef Mia Dahl Christoffersen og borgmester Frank Schmidt-Hansen (C) i fællesskab snoren til den nye Aldi-butik i Brørup.
Butikken ligger, hvor firmaet også tidligere havde en butik, der nu er brækket ned og erstattet af en forretning, der minder om deres tilsvarende i Vejen.
(tryk på annoncen og se mere)
Kunderne havde heller ingen problemer med at finde adressen.
Køen var lang, da de første kunder måtte gå ind i butikken.
Frank Schmidt-Hansen glædede sig over åbningen og kom med en stikpille til Aldi - at der også er andre steder i kommunen, der gerne må komme en forretning.
Her tænkte han utvivlsom på sin hjemby, Rødding, der kun har en enkelt dagligvarebutik.
Skrevet af Leif Christensen
Publiceret: 9. september 2022
Flere end 100 kunder stod i kø, da Skousen i morges åbnede sin nye butik i Vejen.
Allerede ved sekstiden dukkede de første kunder op for at vente og få del i butikkens bedste tilbud - køtilbuddene.
(læs videre under annoncen)
(tryk på annoncen og se mere)
Skousen er andet trin i åbningen af de nye butikker på Industrivej Vest 2, og de fik en go' start med mange kunder.
Det samme fik Kvickly/OK, da der i sidste uge var officiel åbning af tankanlæg og vaskehaller.
Om en uges tid er der så tid for Harald Nyborg til at åbne sin forretning på adressen, der tidligere husede Læborg Autohandel.
Skrevet af Leif Christensen
Publiceret: 8. september 2022
Toppen af champions league
Borgmester Frank Schmidt-Hansen (C) har haft en svær tid.
Det lagde han ikke skjul på, da Vejen Kommune i morges officielt blev kåret som årets mest erhvervsvenlige kommune 2022.
(læs videre under annoncen)
(tryk på annoncen og se mere)
- I mere end 14 dage har jeg skullet holde på hemmeligheden om hæderen, og det har været svært, noterede Frank Schmidt-Hansen.
Han udtrykte samtidig sin glæde over, at Vejen Kommune nu er nået helt til tops efter at have været tæt på i flere år. I fjor blev Vejen Kommune nummer fire på listen.
Nu er det lykkedes at komme helt til tops takket være virksomhedernes vurdering af kommunen.
Det er første gang i den kategori, men der har været flere hædringer undervejs - bl.a. er Vejen Kommune to gange hædret som årets transportkommune.
- Nu er vi virkelig med i toppen af champions league, lød det fra Frank Schmidt-Hansen.
Jesper Toft Mathiasen, Frank Schmidt-Hansen, Anders Søndergaard Larsen og Ole Stubbe ved prisoverrækkelsen.
- Det er ikke en tilfældighed, at Vejen er blevet årets mest erhvervsvenlige kommune.
- Det er virkelig noget , kommunen skal ville. Være villig til at gå de ekstra skridt, og det  vil I i Vejen Kommune, lød det bl.a. fra Anders Søndergaard Larsen, medlemsdirektør i DI.
Virksomhederne har vurderet kommunen på 10 punkter, og Vejen kom til tops i to af dem.
- Det her er ikke bare en kåring. Det er en magtdemonstration, konstaterede Anders Søndergaard Larsen.
Anders Søndergaard Larsen - medlemsdirektør i DI.
Der blev lyttet til roserne til Vejen Kommune.
- Det er flot, at Vejen Kommune kan blive nummer et i så hård en konkurrence, sagde Jesper Toft Mathiasen, formand for DI i Sydvestjylland.
Han glæder sig over, at hæderen ender her i området.
- I har virkelig en udpræget servicekultur, og det er noget, kommuner i andre dele af landet kan lære noget af, lød det videre.
Jesper Toft Mathiasen - formand for DI Sydvestjylland.
- Til lykke med hæderen. Det er virkelig velfortjent.
Sådan lød det fra Carsten Jespersen, der er adm. direktør hos Vejen-firmaet K.E. Fibertech og samtidig sidder som næstformand i DI Sydvestjylland.
Han mente, at kommunen kan fastholde topplaceringen i mange år.
Carsten Jespersen - adm. direktør hos K.E. Fibertech i Vejen og næstformand i DI Sydvestjylland.
- Det er en fantastisk dag for os.
- Det viser det lokale sammenhold, hvor virksmheder og kommune hjælpes ad. Er der problemer, mødes vi og løser dem, konstaterede Ole Stubbe, der er formand for UdviklingVejen.
Ole Stubbe - formand for udvikling Vejen.
(tryk på annoncen og se mere)
Skrevet af Leif Christensen
Publiceret: 7. september 2022
Vejen er nu Danmarks mest erhvervsvenlige kommune.
Det fremgår af Dansk Industris årlige undersøgelse af erhvervsvenligheden i landets kommuner, hvor Vejen får topkarakterer af de lokale virksomheder.
(læs videre under annoncen)
(tryk på annoncen og se mere)
- Det er en kæmpe, positiv nyhed, at en af kommunerne i vores område bliver Danmarks mest erhvervsvenlige kommune. Det er resultatet af en målrettet indsats, som virksomhederne nu kvitterer for. Og det er noget, vi alle kan glæde os over, for det gavner både væksten og jobskabelsen at have et godt erhvervsklima, siger formanden for DI Sydvestjylland, Jesper Toft Mathiasen, Regional Vice President i Lineage Logistics i Esbjerg, i en pressemeddelelse.
Det er første gang, at Vejen Kommune bliver nr. et i den landsdækkende undersøgelse, som hvert år tiltrækker sig stor opmærksomhed blandt virksomheder og kommuner.
Hidtil er det kun Ikast-Brande og Herning, der har kunnet blive nr. 1.
Virksomhederne i Vejen Kommune roser særligt kommunens indsats for at tiltrække og sikre kvalificeret arbejdskraft. Også jobcentrets samarbejde med virksomhederne får topkarakter.
- I en tid, hvor virksomheder over hele Danmark mangler arbejdskraft, så er det utroligt flot, at virksomhederne i Vejen særligt roser kommunen for dens indsats på dette område. Det er ikke kun en kommunal opgave at skaffe kvalificeret arbejdskraft. Men kommunerne har faktisk rigtigt mange muligheder for at hjælpe virksomhederne på netop dette område, siger Jesper Toft Mathiasen i pressemeddelelsen.
Virksomhederne peger også på, at der generelt er en god dialog mellem erhvervslivet og Vejen Kommune. Det gælder både dialogen med politikerne og med kommunens embedsmænd.
Samtidig får kommunen ros for sin formidling af væsentlig information til virksomhederne.
- Undersøgelsen af den lokale erhvervsvenlighed i kommunerne analyserer en lang række forskellige forhold, som er vigtige for de lokale virksomheder. Og Vejen Kommune scorer virkeligt flot hele vejen igennem. Det vil vi gerne kvittere for, siger Jesper Toft Mathiasen.
- Vejen Kommune er et flot eksempel på en kommune, som meget tydeligt viser, at man prioriterer det lokale erhvervsliv meget højt. Det er utroligt vigtigt for de lokale virksomheder, at rammevilkårene for at drive virksomhed, og samarbejdet med kommunen er i orden. Så vi vil gerne sige et stort tillykke til Vejen Kommune med den flotte førsteplads, siger formanden.
Vejen Kommune får også ros for sin sagsbehandling både i forhold til byggesager og miljøforhold.
Her oplever virksomhederne, at de får en hurtig, effektiv og kompetent sagsbehandling.
Også inden for den grønne omstilling oplever virksomhederne, at kommunen er en rigtig god samarbejdspartner. Kommunen bliver bl.a. rost for at bidrage til at virksomhederne kan drives mere bæredygtigt.
Laveste score opnår kommunen i kategorien »Infrastruktur og transport«, og her er det muligheden for at benytte offentlig transport til at komme på arbejde, der trækker ned, mens de kommunale veje fortsat får en positiv vurdering af virksomhederne.
Skrevet af Leif Christensen
Publiceret: 6. september 2022
Tæller ned til start
Der er masser af liv i lokalerne på Industrivej Vest 2 i Vejen.
De lokaler, der skal huse Skousens nye butik.
(læs videre under annoncen)
(tryk på annoncen og se mere)
Kunderne må dog væbne sig med tålmodighed til torsdag, hvor Vejen igen får en decideret hvidevareforretning.
- Og vi glæder os til at komme i gang, siger Klaus Olesen til migogvejen.
Han står sammen med Thomas Sørensen som ejer af butikken i Kolding, der nu får en afdeling i Vejen.
- For os er der ingen tvivl om, at der savnes en butik som vores i Vejen, siger Klaus Olesen, der allerede har oplevet stor opmærksomhed om butikken.
Arbejdet med at sætte ting på hylderne er godt i gang, så det hele kan være klar på torsdag.
Klaus Olesen og Thomas Sørensen venter at se mange kunder ved åbningen.
Der er lagt op til, at der i starten skal være tre medarbejdere i afdelingen i Vejen, men de første dage vil der være flere til at hjælpe.
- Vi må så se, hvordan udviklingen bliver, om der skal flere medarbejdere til, og vi håber også på sigt at få en lærling i butikken, lyder det videre.
Nu gælder det først arbejdet med at få tingene på hylderne, så det hele er klar til åbningen på torsdag.
Thomas Sørensen glæder sig til at kunne byde de første kunder velkommen på torsdag.
Skrevet af Leif Christensen
Publiceret: 2. september 2022
Torsdag lyder den officielle åbning af Kvicklys og OKs nye vaskehaller og tankanlæg på Industrivej Vest i Vejen.
Det har dog været i gang i en periode for at få det testet igennem.
(tryk på annoncen og se mere)
- Der har kun været småting at rette til, men det er gået rigtig stærkt med både vaskehallerne og salget af brændstof, fortæller varehuschef Henrik Christensen til migogvejen.
Efter indkøringsperioden er der torsdag officiel åbning, og Vejen Brugsforenings 150 års jubilæum kan ses på priserne i vaskehallen torsdag og i weekenden. Der kan købes en vask til 150 øre.
Pølsevognen er i øvrigt også kørt frem torsdag...
Flere har spurgt til muligheden for at tanke strøm ved det nye anlæg.
- Der er forberedt til el, men der er lang leveringstid på de store el-ladere. Det er ikke realistisk at få installeret før i 2024, beklager Henrik Christensen.
Skrevet af Leif Christensen
Publiceret: 31. august 2022
Frøs Sparekasse er blandt køberne af tre Vestjysk Bank-filialer i Sønderjylland.
(læs videre under annoncen)
(tryk på annoncen og se mere)
- Vestjysk Bank har indgået aftale med Sparekassen Bredebro og Frøs Sparekasse om at overtage tre Vestjysk Bank-filialer i Sønderjylland. Aftalen giver Vestjysk Bank mulighed for at fokusere forretningen på bankens primære markedsområde. Samtidig styrker de sønderjyske sparekasser deres markedsposition ved at byde flere kunder og dygtige medarbejdere velkomne, skriver banken i en pressemeddelelse.
Frøs Sparekasse overtager afdelingen i Rødekro, mens Sparekassen Bredebro udvider med filialerne i Tinglev og Løgumkloster.
- Salget betyder, at ca. 8600 kunder får nyt pengeinstitut, og 20 medarbejdere skifter fra Vestjysk Bank til de to sparekasser. Handlen er betinget af godkendelser i de to sparekassers repræsentantskaber samt Finanstilsynet. Aftalen forventes dog at træde i kraft 3. oktober, hvorefter kunderne formelt set overgår til henholdsvis Sparekassen Bredebro og Frøs Sparekasse, lyder det videre fra banken.
Parterne har aftalt ikke at offentliggøre transaktionens omfang.
Skrevet af Leif Christensen
Publiceret: 30. august 2022
Ny mand bag bladet
Når næste uges udgave af Minibladet i Glejbjerg kommer på gaden, bliver det med en ny mand bag roret.
60-årige Børge Konstmann har overtaget bladet, der uge efter uge fortæller om nyt fra lokalområdet.
(læs videre under annoncen)
(tryk på annoncen og se mere)
Det bliver første gang, Børge Konstmann sender Minibladet på gaden, men det er langt fra første gang, at han har ansvaret for blade og tryksager.
- Jeg blev udlært grafiker i Esbjerg i 1985 og har arbejdet med det siden, fortæller Børge Konstmann til migogvejen.
Han overtager bladet fra Knud Larsen, der har sagt stop efter 14 år. Selve bladet har dog været på gaden siden 1969.
Børge Konstmann flyttede ind i en ejendom på Fåborgvej for et par år siden, men selvom han er tilflytter, er han ikke ukendt med området.
- Jeg er opvokset her, fortæller den nye redaktør, der samtidig glæder sig over, at det er blevet positivt modtaget, at han vil fortsætte det  lokale informationsblad.
Nu glæder Børge Konstmann sig til at kunne udgive det første nummer og derefter være klar uge efter uge.
- Der vil ikke ske en større revolution af bladet, selvom jeg nu tager over, noterer redaktøren, der også glæder sig over go' opbakning omkring annoncesalget.
En enkelt nyskabelse er dog på tegnebrættet efter at have hørt, at andre små aviser benytter sig af muligheden.
- Jeg overvejer, om bladet fremover også skal sendes ud som mail. Det vil mange mennesker, der er flyttet fra byen, måske gerne have for lige at se, hvad der sker i Glejbjerg-området, forklarer Børge Konstmann til migogvejen.
Bladet kan hentes i brugsen i Glejbjerg, og den kan også findes på nettet, men får folk lige tjekket det. Sandsynligheden er større, hvis det gøres opmærksom på det via en mail, og det kan være en af de kommende nyheder i Minibladet.
Skrevet af Leif Christensen
Publiceret: 28. august 2022
Side 1 ud af 32
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing